Senosios Įpilties II piliakalnis

Senosios Įpilties II piliakalnis, vadinamas Margininkų piliakalniu, Karių kalnu, Karo kalnu (išskirtinę reikšmę turintis valstybės saugomas kultūros paminklas: unikalus kodas – 5244, senas registro kodas – A428P, senas kultūros paminklų sąrašo Nr. AR526) – piliakalnis šiaurės vakariniame Kretingos rajono savivaldybės teritorijos pakraštyje, Senojoje Įpiltyje (Darbėnų seniūnija), Latvijos pasienyje, Šventosios kairiajame krante.

Pasiekiamas važiuojant pro Senosios Įpilties piliakalnį į šiaurę lauko keliuku, neprivažiavus naftotiekio pasukus keliuku per jį į vakarus – iš viso 2,1 km nuo Senosios Įpilties centro, už elektros linijos pasukus į mišką, į kairę pietvakarių kryptimi ir paėjus 50 m, yra dešinėje, šiaurėje, miške, tarp naftotiekio linijos ir Šventosios upės.

 Piliakalnis 
kairėje|miniatiūra|250x250px|3D modelis
Įrengtas į upės slėnį įsiterpiančiame aukštumos kyšulyje. Aikštelė trikampė, pailga šiaurės – pietų kryptimi, 30 m ilgio, iki 30 m pločio šiauriniame krašte. Nuo aukštumos supiltas 30 m ilgio, 1,2 m aukščio, 12 m pločio pylimas, kurio išorinis 1,6 m aukščio šlaitas leidžiasi į priešpilį. Šlaitai vidutinio statumo, 14 m aukščio.

Priešpilio aikštelė trapecinė, orientuota šiaurės – pietų kryptimi, 37 m ilgio, nuo 34 m pločio pietiniame, iki 55 m – šiauriniame gale, kuriame supiltas lenktas 60 m ilgio, 2 m aukščio, 14,5 m pločio pylimas.Lietuvos piliakalniai: atlasas. – Vilnius, 2005. – T. 1. – P. 464–465

Aikštelės rytinė pusė nukasta. Piliakalnis su priešpiliu apaugę pušimis ir lazdynais.

Saugomos teritorijos plotas – 1,8 ha.

 Istorija 
Piliakalnis datuojamas I tūkstantmečiu - XIII a.Lietuvos TSR archeologijos atlasas. – Vilnius, Mintis, 1975. – T. 2. – P. 70 (Nr. 239)

Archeologinėje literatūroje pirmąkart paminėtas 1899 m., Vilniaus senienų muziejaus vedėjo Fiodoro Pokrovskio parengtame „Kauno gubernijos archeologiniame žemėlapyje“,Фeдop Покровскiй. Археологическая карта Ковенской губернiи. – Вильна, 1899 antrąkart – Petro Tarasenkos 1928 m. išleistoje „Lietuvos archeologijos medžiagoje“.Petras Tarasenka. Lietuvos archeologijos medžiaga. – Kaunas, 1928

1972 m. paskelbtas respublikinės reikšmės archeologijos paminklu,Lietuvos TSR kultūros paminklų sąrašas. – Vilnius, 1973. – P. 137, 1992 m. registruotas kultūros vertybių registro archeologinių vietų sąraše, 1998 m. paskelbtas kultūros paminklu, 2005 m. pripažintas valstybės saugomu, o 2007 m. – išskirtinę reikšmę turinčiu kultūros paveldo objektu.Kultūros vertybių registrtas: Įpilties, Senosios Įpilties piliakalnis vad. Karių kalnu

 Šaltiniai 

 Nuorodos 
 Lietuvos piliakalniai
 Valstybės archeologijos komisijos medžiaga. – B. 136. – L. 827 
 Valstybės archeologijos komisijos medžiaga. – B. 19. – L. 227–234 
 Hillforts.eu atvirųjų duomenų ištekliai

Kategorija:Piliakalniai Kretingos rajone